Viikko 1

Voit avata kuvan suuremmaksi.

Teksti: Oma esittely

Katso oheista kuvien kokoelmaa ja valitse kolme kuvaa.

Kerro niiden avulla, kuka olet.

Mieti kuvia esimerkiksi luonteenpiirteiden ja sinulle tärkeiden asioiden symboleina, älä pelkästään juuri niinä asioina, mitä ne ensisilmäyksellä esittävät.

Tehtävä: Elämäni aakkoset

Kirjoita linkin tiedostoon jokaisella aakkosten kirjaimella alkava sana, joka liittyy elämääsi. Kirjoita myös pieni selitys siitä, miten se liittyy.

Teksti: Mitä viestintä on?

Määrittele käsite viestintä omin sanoin. Mitä ajattelet sen tarkoittavan? Mitä eri asioita viestintä on?

Millaisia viestintätilanteita ammatissasi on? Mitä viestintätaitoja niissä tarvitaan?

Tehtävä: Oppijan tie

Etsi netistä, kirjasta tai lehdestä kuvaus jonkun ihmisen opiskelu- ja työurasta, tai haastattele jotakuta tuttuasi. Merkitse tehtävään tietojen lähde.

Piirrä aikajana hänen opiskelu- ja työurastaan. Mitä vaiheita siihen kuuluu?

Lisää aikajanaan merkintöjä siitä, mitä taitoja eri opiskelu- ja työpaikat ovat tuoneet tälle henkilölle, tai miten ne ovat vieneet häntä eteenpäin.

Teksti: Elämäni 10 vuoden kuluttua

Kirjoita elämästäsi 10 vuoden kuluttua kaksi versiota. Millaista elämäsi on, kun…

…kaikki unelmasi ovat toteutuneet parhaalla mahdollisella tavalla?

…kaikki on mennyt pieleen, etkä ole saavuttanut mitään unelmiasi?

Jatka molempia tulevaisuudenkuvia kuvailemalla:

Miten unelmat toteutuivat? Mitä sinun piti tehdä niiden toteuttamiseksi?

Miksi unelmat eivät toteutuneet?